
 PËR DISA NDRYSHIME NË VENDIMIN NR.210, DATË 28.4.1999 TË KËSHILLIT TË MINISTRAVE “PËR LEJIMIN E AGJENCISË  KOMBËTARE  TË PRIVATIZIMIT PËR LËSHIMIN E AUTORIZIMIT TË KALIMIT TË PRONËSISË  PËR TROJET  E OBJEKTEVE TË PRIVATIZUARA NGA SHOQËRITË HUAMARRËSE”
 
Në mbështetje të nenit 100 të Kushtetutës dhe të ligjit nr.8215, datë 9.5.1997 “Për kontrollin  financiar të personave juridikë, jobankarë, që kanë marrë  hua nga publiku i gjerë”, të  ndryshuar, me propozimin e Ministrit të Financave, Këshilli i Ministrave 
  
VENDOSI:

Në vendimin nr.210, datë 28.4.1999 të Këshillit të Ministrave, bëhen ndryshimet, si më poshtë vijon:
1. Kudo në vendim, emërtimi “… Agjencia Kombëtare e Privatizimit …” të zëvendësohet me “… Drejtoria e Administrimit dhe Shitjes të Pronave Publike, në Ministrinë e Financave …”.
 2. Në pikën 3, pas fjalëve “… Grupi mbikëqyrës dhe administratorët e shoqërive huamarrëse ...” të shtohen “... dhe Zyrat e Regjistrimit të Pasurive të Paluajtshme …”.
Ky vendim hyn në fuqi pas botimit në Fletoren Zyrtare.

